**OOCK TIVAT**

Informacije o radu za 2014 godinu

 Tradicionalno Crveni krst obilježava datum osnivanja i utemeljenja Crvenog krsta Crne Gore, u novembru mjesecu, nizom manifestacija: radionica, predavanja, radio emisija, distribucija pomoći... takođe, stari smo učesnici Novogodišnjeg bazara dajući doprinos organizaciji i trajanju.

Korisnicima „Materijalnog obezbjeđenja porodice“ smo čestitali praznike distribucijom nove odjeće i obuće krajem decembra mjeseca (148 porodica-454 lica). Tada su pomoć dobili i korisnici „Tuđe njege“, programa „Brige o starima“, kao i dvadesetak porodica po preporuci institucija (još 120 lica). Vrijednost donirane pomoći iznosi nešto preko 15 000 eura.

 Tokom januara učestvovali smo u distribuciji novčane pomoći za najugroženija lica, posredstvom Opštine i donacije kompanije „Luštica bay“.

U aprilu mjesecu smo ponovo distribuirali pomoć u odjeći i obući za 68 djece (Materijalno obezbjeđenje porodice- MOP) u vrijednosti od 1 200 eura. U međuvremenu, data je velika količina polovne odjeće, čija je distribucija konstantna.

Katastrofalne poplave u Srbiji, BiH i Hrvatskoj, inicirale su masovnu pomoć građana i institucija Opštine. Isti su, preko CK poslali jedan šleper vode za piće, a drugi šleper je sadržao pomoć u odjeći, obući, higijeni, hrani za bebe... Posebno ističemo sakupljačke akcije humanitarne pomoći u mega marketima („Voli“, „Laković“, „Roda“) kada su građani u dva navrata za poplavljene, i socijalu, donirali veliku količinu hrane i higijene... Zadovoljstvo je tim veće, jer smo pomogli sve ugrožene porodice u opštini. Vrijednost tih donacija prelazio je 8 000 eura.

Tokom ljeta sakupljali smo finansijsku pomoć u poštama Tivta i Radovića, sakupivši nešto više od 170 eura, a u „Hipotekarnoj banci“ prikupili smo nešto preko 351 eura (ukupno 521 euro) za područja pogođena poplavama u regionu.

U septembru smo podijelili pomoć učenicima korisnicima MOP-a- njih 75 je dobilo novu odjeću obuću, torbe... u vrijednosti od 6 500 eura.

Tokom oktobra pomoć su dobili najmlađi korisnici MOP-a, od 0-6 godina. Oni su obradovani novom odjećom obućom, igračkama... Njih 56 je primilo pomoć u vrijednosti od 1500 eura.

Sa približavanjem hladnoće pomoć su dobili stanovnici Lovanje i drugih naselja. Ona se satojala od 4 velike vreće polovne zimske odjeće i obuće po porodici. U tom smislu dato je 76 velikih vreća.

Krajem novembra održana je velika sabirna akcija u objektima „Voli“ i „Laković“ tokom koje smo sakupili pomoc u hrani, higijeni u vrijednosti od 6 500 eura. Istu pomoć je dobilo 146 porodica sa 468 članova, po spisku Centra za socijalni rad Tivat. Takođe smo pomogli 20 najugroženijih starih lica tokom decembra i januara.

Projekat „Njega starih lica u opštini Tivat“ (javni rad), koji se sprovodi u saradnji sa Opštinom Tivat obuhvata njegu 56 starih lica, o kojima svakodnevno brine 6 geronto domaćica. Ovaj projekat čini nezaobilaznu uslugu- servis socijalne zaštite čije smo korisnike tradicionalno okupili na „Dan starih“, 1. Oktobar, na druženje i čašćenje. Posebnu pažnju posvetili smo najstarijim stanovnicima opštine, čije smo rođendane obilježili. Desetogodišnji kontinuitet zalog je budućeg kvaliteta i trajanja.

Uz pomoć Crvenog krsta Crne Gore već duže radimo projekat „Briga o starima“, brinući o 20ak naugroženijih samohranih lica. I njima mjesečno pomažemo sa kombinovanim paketima hrane i higijene. Vrijednost te vrste pomoći iznosi oko 5 000 eura.

U projektu „Invalidskih pomagala“ podjelili smo četrnaest invalidskih kolica, dva bolesnička kreveta, štake... Projekat je zaživio i značajno olakšava život ljudima koji su u stanju potrebe.

Edukaciju prve pomoći omladina je odslušala tokom aprila i maja mjeseca (njih 20ak), dok je upravo ovih dana počeo novi kurs za mlađe članove Crvenog krsta. U toku su predavanja i za djecu iz osnovne škole „Drago Milović“, nakon čega slijedi i opštinsko takmičenje prve pomoći, nakon dužeg vremena.

Tokom maja mjeseca održali smo radionicu o Crvenom krstu difuzirajući znanje o istom najmlađima.

Predavanja o trafikingu (trgovina ljudima) održana je u svim školama, uz izraženu pažnju mladih slušalaca.

Motivaciona predavanja o dobrovoljnom davalaštvu krvi održana su u svim školama, kao i predavanje za javnost u Crvenom krstu. Tokom ovog perioda krv je dalo blizu 246 davaoca, što iznosi 70 litara krvi. Ističemo uspješno organizovane akcije dobrovoljnog davalaštva u kompaniji „Porto Montenegro“ i organima lokalne samouprave. Naš davaoc, prof. Rabrenović Mileta, dobitnik je ovogodišnjeg priznanja Ministarstva zdravlja Crne Gore za 101 davanje krvi. Takođe su podjeljena priznanja za preko 50, 75 i 100 davanja- osamnaestorici prekaljenih davaoca krvi.

Promotivna akcija dobrovoljnog davanja krvi u organizaciji Ministarstva zdravljai Svjetske zdravstvene organizacije, održana je sredinom decembra mjeseca u „Porto Montenegru“. U akciji su učestvovali dobrovoljni davaoci krvi iz Tivta.

Prošlog ljeta edukovano je još dva spasioca koji su, zajedno sa 12 drugih angažovani na obezbjeđivanju plaža. Njihove intervencije, spasile su već nekoliko života, na što smo posebno ponosni. Svojim učešćem u radu Komisije za plaže neposredno doprinosimo turizmu i bezbijednosti naše opštine.

Djelovanja u nesrećama kao aktivnosti, srećom, nije bilo, ali smo aktivnim lobiranjem obezbijedili dio novih zaliha. Sabirne akcije održane su za potrebe ugroženog stanovništva Srbije, BiH i Hrvatske.

Djeci u JU „Dječji vrtić Bambi“ poklonili smo igračke za ugodniji boravak, higijenu i neka nastavna učila.

Omladina Crvenog krsta je, tokom raspusta, uredila kancelarije i veliku salu dajući prepoznatljiv pečat veselim bojama i novim idejama. Prostor je obogaćen novim policama i stalažama za rad i edukativni materijal. Potrebno je naglasiti da omladina uzima aktivno učešće u svakoj akciji Crvenog krsta Tivat. Posebnu zahvalnost dugujemo kompaniji „Porto Montenegro“ koja je prepoznala značaj edukacije i postojanja omladine i donirala projektor i lap top.

U pripremi smo izgradnje novih prostorija Crvenog krsta na postojećoj lokaciji, dok je kontejner u Radovićima neophodno izmjestiti radi izgradnje stanova za potrebe Ministarstva zdravlja, tj. Doma zdravlja Tivat.

Tokom 2014. održano je 8 sjednica Upravnog odbora na kojima smo jednoglasno donosili odluke.

Značajno je napomenuti da smo, krajem aprila, i početkom maja završili izborni proces i konstituisali novo rukovodstvo donijevši novi plan rada. U toku su pripreme za izradu skromne publikacije o radu OOCK Tivat – JER AKO NIJE ZAPISANO NIJE SE NI DESILO.

Na kraju ističemo da je Crveni krst prepoznat kao lider u socijalnoj i humanitarnoj sferi. S toga smo u stalnoj komunikaciji sa svim ustanovama, i posebno sa korisnicima nastojeći da servisiramo njihove potrebe.

S poštovanjem,

OOCK Tivat